|  |  |  |  |  |
| --- | --- | --- | --- | --- |
| Številka: | 43001-168/2021-03 |  | oznaka naročila: | A-83/21 G |
| Datum: | 20.04.2021 |  | MFERAC: | 2431-21-000630/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacije in rekonstrukcije šestih nadvozov: KR0054, KR0056, KR0060, KR0062, KR0065 in KR0067 na G2-101/0232 Ljubelj-Tržič** |

**JN002341/2021-B01 - A-83/21; datum objave: 15.04.2021**

**Datum prejema: 20.04.2021   14:00**

**Vprašanje:**

Spoštovani,  
  
Vezano na Pogoje za sodelovanje iz točke 3.2.3.4 prosimo naročnika, da poleg rekonstrukcije oz. novogradnje premostitvenega objekta z dolžino med krajnimi oporniki vsaj 15m kot ustrezno dopusti tudi sanacijo premostitvenega objekta z dolžino med krajnimi oporniki vsaj 15m, saj je predmet zadevnega javnega naročila predvsem sanacijo premostitvenih objektov.

**Odgovor:**

Predvidena je sanacija enega nadvoza, rekonstrukcija štirih nadvozov in nadomestna gradnja enega nadvoza.

Rekonstrukcija je spreminjanje tehničnih značilnosti obstoječega objekta, pri čemer se delno ali v celoti spreminjajo njegovi konstrukcijski elementi, zmogljivost ali izvedejo druge njegove izboljšave, pri čemer se morajo ohraniti najmanj temelji ali kletni zidovi obstoječega objekta, in se gabariti objekta praviloma ne povečajo, lahko pa se zmanjšajo; povečanje gabaritov je v okviru rekonstrukcije mogoče le zaradi usklajevanja z bistvenimi zahtevami, kot jih za objekte določajo predpisi, ki urejajo graditev;

Sanacija pomeni izvedbo popravil, gradbenih, inštalacijskih in obrtniških del ter izboljšav, ki sledijo napredku tehnike, z njimi pa se ne posega v konstrukcijo objekta in tudi ne spreminja njegove zmogljivosti, velikosti, namembnosti in zunanjega videza, inštalacije, napeljave, tehnološke naprave in oprema pa se posodobijo oziroma izvedejo druge njihove izboljšave.

Glede na zgoraj navedeno naročnik ne bo spreminjal razpisnih pogojev.